Document ID: 31997R1110

ΚΑΝΟΝΙΣΜΟΣ (ΕΚ) αριθ. 1110/97 ΤΗΣ ΕΠΙΤΡΟΠΗΣ της 18ης Ιουνίου 1997 για τροποποίηση του κανονισμού (ΕΟΚ) αριθ. 3061/84 για τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, για τη θέσπιση κοινής αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1581/96 (2), και ιδίως το άρθρο 5 παράγραφος 5,
Εκτιμώντας:
ότι ο κανονισμός (ΕΟΚ) αριθ. 3061/84 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1137/96 (4), καθόρισε την 15η Ιουνίου ως προθεσμία για την υποβολή των αιτήσεων ενισχύσεως από τους ελαιοκαλλιεργητές 7 ότι ο εν λόγω κανονισμός έχει καθορίσει επίσης την 15η Ιουλίου ως προθεσμία υποβολής των αιτήσεων ενισχύσεως από τις οργανώσεις των παραγωγών ή τις ενώσεις τους και την 31η Ιουλίου ως προθεσμία για την υποβολή από τις οργανώσεις των παραγωγών ή τις ενώσεις τους των αιτήσεων ενισχύσεων που υποβάλλονται καθυστερημένα από τους ελαιοκαλλιεργητές 7
ότι από την πείρα που αποκτήθηκε τις τελευταίες περιόδους αποδεικνύεται ότι σε οριμένες περιοχές, η συλλογή και η μεταποίηση των ελιών ολοκληρώνονται εντός του Ιουνίου 7 ότι συνεπώς πρέπει να προσαρμοσθούν οι προαναφερθείσες προθεσμίες 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3061/84 τροποποιείται ως εξής:
1. Στο πρώτο εδάφιο του άρθρου 5 παράγραφος 3, η ημερομηνία της 15ης Ιουνίου αντικαθίσταται από αυτή της 30ής Ιουνίου.
2. Στην παράγραφο 4 του ιδίου άρθρου, οι ημερομηνίες «15 Ιουλίου» και «31 Ιουλίου» αντικαθίστανται αντιστοίχως από αυτές τις «31 Ιουλίου» και «14 Αυγούστου».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουνίου 1997.

Labels: 17
19
5